cyanic-selkie/wikianc huggingface dataset:
31. ekspeditsioon
25. mail saabus jaama katselendu sooritav SpaceX-i mehitamata kosmoselaev Dragon, mis tõi kosmosejaama 544 kg varustust ning 15 kooliõpilaste eksperimenti. Jaama meeskond laadis kosmoselaevaga jaama toodud varustuse asemele 660 kg lõpetatud teaduskatseid ja üleliigset varustust ning Dragon lahkus jaamast 31. mail. Missioon loeti edukaks ning SpaceX asus korraldama plaanipäraseid varustusmissioone, millest esimene toimus oktoobris 2012.
31. ekspeditsioon lõppes 1. juulil 2012.
Aleksandr Kurenkov
pisi|Aleksandr Kurenkov Aleksandr Vjatšeslavovitš Kurenkov (vene keeles Александр Вячеславович Куренков; sündinud 2. juunil 1972 Moskva oblastis) on Venemaa riigitegelane. Tsiviilkaitse, hädaolukordade ja katastroofiabi minister alates 25. maist 2022 kindralleitnant (2022). Venemaa Föderatsiooni Julgeolekunõukogu liige alates 30. maist 2022.
Elulugu
1998. aastal lõpetas ta Moskva Riikliku Kehakultuuri Akadeemia, 2004. aastal Moskva Psühholoogia- ja Sotsiaalinstituudi, 2021. aastal Venemaa Föderatsiooni Relvajõudude Kindralstaabi Sõjaväeakadeemia kõrgemad kursused.
Aastatel 1995–1999 oli ta kehalise kasvatuse õpetaja Moskvas. 1999–2002 oli ta tööl FSB-s ja 2002–2021 Föderaalses Valveteenistuses. BBC andmetel töötas ta alates 2015. aastast Vladimir Putini adjutandina ja hiljem vanemadjutandina. 25. mail 2022 määrati ta Venemaa Föderatsiooni tsiviilkaitse, eriolukordade ja loodusõnnetuste tagajärgede likvideerimise ministriks. Alates 30. maist 2022 on ta Venemaa Föderatsiooni Julgeolekunõukogu liige.
Sanktsioonid
16. detsembril 2022 kanti ta Euroopa Liidu sanktsioonide nimekirja Ukraina territoriaalset terviklikkust, suveräänsust ja iseseisvust kahjustava tegevuse ja poliitika toetamise, elluviimise eest.
24. veebruaril 2023, Venemaa Ukrainasse sissetungi alguse aastapäeval, kanti ta USA sanktsioonide nimekirja.
Dmitri Barinov
Dmitri Nikolajevitš Barinov (vene keeles Дмитрий Николаевич Баринов; sündinud 11. septembril 1996 Ogudnevos, Moskva oblastis) on Venemaa jalgpallur, kes mängib kaitsva poolkaitsjana Venemaa kõrgliiga klubis Moskva Lokomotiv ja Venemaa jalgpallikoondises.
Moskva Lokomotiviga liitus ta 2012. aastal. Klubi põhimeeskonnas debüteeris ta Venemaa kõrgliigas hooajal 2014–15. Esimese värava Venemaa kõrgliigas lõi ta 19. augustil 2017 mängus Moskva Spartaki vastu. Samal hooajal tuli ta Lokomotiviga Venemaa meistriks. Lisaks on ta klubiga võitnud kolm korda Venemaa karikavõistlused ja korra Venemaa superkarika.
2013. aastal tuli Barinov Venemaa kuni 17-aastaste koondisega Euroopa omavanuste meistriks. 2015. aastal võitis ta Venemaa kuni 19-aastaste koondisega Euroopa omavanuste meistrivõistlustel hõbemedali. Venemaa jalgpallikoondises debüteeris ta 8. juunil 2019 EM-i valikmängus San Marino vastu. Ta kuulub Venemaa koondisse 2020. aasta Euroopa meistrivõistlustel.
Lucrezia Borgia (film 1912)
"Lucrezia Borgia" on Gerolamo Lo Savio poolt Itaalias 1912. aastal loodud tummfilm.
St. Regis Hotels & Resorts
pisi|232x232px|St. Regis Hotels & Resortsi hotell [[New York|New Yorgis]] St. Regis Hotels & Resorts on luksushotellikett, mis kuulub Starwoodi hotelligruppi, mida omab praegu Mariott International. St. Regis Hotels & Resorts asutati 1904. aastal. St. Regis Hotels & Resorts opereerib 62 hotelli kogu maailmas.
Andri Zagorodnjuk
pisi|300px
Andri Zagorodnjuk (ukraina keeles Андрій Павлович Загороднюк; sündinud 5. detsembril 1978 Kiievis) on Ukraina ettevõtja ja poliitik.
Töökäik
Ta oli 29. augustist 2019 4. märtsini 2020 Ukraina kaitseminister.
Georgism
Põhiline georgistlik poliitikasoovitus on maamaks. Selle maksu tulu kasutataks ebaõiglaste ja ebaefektiivsete olemasolevate maksude (näiteks sissetuleku, kaubanduse või ostude maksude) vähendamiseks või kaotamiseks.
Maaväärtusmaksu pooldajad väidavad, et see vähendaks majanduslikku ebavõrdsust, suurendaks majanduslikku tõhusust, hoiaks ära maaspekulatsiooni ja soodustaks maa optimaalset kasutamist. Georgism omandas suure populaarsuse ja mõju 19. sajandi lõpus ja 20. sajandi alguses, mis viis poliitiliste parteide, institutsioonide ja kogukondade loomiseni, mis põhinesid selle põhimõtetel.
Ringsakeri vald
Ringsakeri vald on vald Norras Innlandeti maakonnas.
Valla halduskeskus on Brumunddal. Teine suurem asula on Moelv.
Ringsakeri vallas elas 2004. aastal 31 732 inimest.
Ringsakeris asub Sjusjøeni suusakuurort.
2019. aastani kuulus vald Hedmarki maakonda.
Hati (kuu)
pisi|Saturni kuu Hati pildistatuna Cassinilt (1. märts 2011) Hati ehk Saturn XLIII (esialgne tähis S/2004 S 14) on üks Saturni kaaslastest. Selle avastasid Scott S. Sheppard, David C. Jewitt, Jan Kleyna ja Brian G. Marsden, kes teatasid kuu olemasolust 4. mail 2005 vaatlusandmete põhjal, mida koguti ajavahemikul 12. detsembrist 2004 kuni 11. märtsini 2005. 2007. aasta aprillis sai taevakeha nime skandinaavia mütoloogiast pärit suure hundi Hati järgi, kes on Fenrisúlfri poeg ja Skölli kaksikvend. Hati läbimõõt on umbes 6 km. pisi|Programmi Celestia koostatud pilt Hatist
Elmer S. Riggs
pisi|Elmer S. Riggs (paremal) ja Harold W. Menke 1894. aastal Elmer Samuel Riggs (23. jaanuar 1869 – 25. märts 1963) oli Ameerika Ühendriikide paleontoloog.
Ta lõpetas Kansase Ülikooli ja töötas seejärel Ameerika Loodusloomuuseumis. 1898. aasta mais asus Riggs tööle Fieldi Loodusmuuseumisse Chicagos, kus töötas kuni pensionilejäämiseni 1942. aastal.
Elmer S. Riggs avastas esimesena Brahhiosauruse skeleti.
Andrei Sergejevitš Semjonov
Andrei Sergejevitš Semjonov (vene keeles Андрей Серге́евич Семёнов; sündinud 24. märtsil 1989 Moskvas) on Venemaa jalgpallur, kes mängib kaitsjana Venemaa kõrgliiga klubis Groznõi Ahmat.
Klubikarjääri algusaastatel mängis ta Venemaa esiliigas ja tugevuselt kolmandas liigas, sh 2009–2012 Habarovski SKA-Energijas. Venemaa kõrgliigas debüteeris ta hooajal 2012–13 Permi Amkari meeskonnas.
2014. aasta veebruaris liitus ta Ahmatiga.
Käosulane (perekond)
Käosulane (Hippolais) on värvuliste seltsi roolindlaste sugukonda kuuluv lindude perekond.
Levila
Käosulased on levinud Euroopas, Lääne-Aasias ja Loode-Aafrikas. Parasvöötmes pesitsevad käosulased on rändlinnud, talvituvad ekvatoriaalses ja lähisekvatoriaalses Aafrikas ning Edela- ja Lõuna-Aasias.
Kirjeldus
Nad asustavad põõsastikke, puistuid ja metsi.
Välimuselt sarnanevad nad roolindude, põõsalindude ja lehelindudega. Neil on kollane või helehallikas alapool ja rohekas või pruunikas ülapool. Neile on tunnuslik hele valjasriba. Teistest põõsalindudest eristab neid pisut laiem nokatüvik ja nurgelisem saba.
Käosulased on putuktoidulised, kuid mõnikord söövad marju ja seemneid.
Laulus matkivad nad osavalt teiste lindude hääli.
Taksonoomia
2004 avaldati ajakirjas British Birds uurimus, mille kohaselt on käosulase perekond roolinnu perekonna suhtes parafüleetiline rühm. Täpsemalt öeldes jaguneb käosulase perekond kaheks alamperekonnaks, mida nimetatakse Hippolais ja Iduna, kummaski 4 liiki. Sealjuures on alamperekond Iduna roolinnu perekonnaga lähemalt sugulane kui alamperekonnaga Hippolais.
See artikkel põhines 1997. aasta andmetel, millest lähtudes arvas Hollandi Linnusüstemaatika Komitee alamperekonna Iduna 4 liiki juba 1998 roolinnu perekonda. Kuid Briti Ornitoloogide Liidu Linnuvaatluskomitee, mis vastutab kõigi Suurbritannias kohatud lindude süstemaatika eest, taastas need liigid käosulase perekonda, mitte et komitee oleks seda lahendust lõplikuks pidanud, sest DNA uuringute tulemusi kahtluse alla ei seatud, vaid komitee hinnangul vajab see küsimus edasist uurimist ja senikauaks on otstarbekas säilitada seni kehtinud süstemaatika.
Välja on toodud argument, et linnulaulu põhjal pole käosulaseid ja roolinde võimalik eristada.
Bentoni maakond (Arkansas)
Bentoni maakond (Benton County) on maakond Ameerika Ühendriikides Arkansase osariigis.
Ajalugu
Maakond moodustati 1836. aastal.
Rahvastik
Elanike arv oli 2010. aasta rahvaloenduse järgi 221 339.
Arvestusliku rahvaarvu muutus (1. juuli seisuga):
Kevadised kutsealused
"Kevadised kutsealused" on 1976. aastal valminud Nõukogude Liidu mängufilm.
Süžee
Leitnant Karpenko saab oma käsutusse rühma värskelt sõjaväkke võetud noorsõdureid. Ta peab neid õpetama sõjaväeellu sisse elama, mis aga ei ole üldse kerge ülesanne.
Jegor Ligatšov
Aastatel 1983–1990 oli ta NLKP Keskkomitee sekretär ning aastatel 1985–1990 ka NLKP Keskkomitee Poliitbüroo liige. Ligatšovi peeti üheks kõige vanameelsemaks poliitbüroo liikmeks.
NLKP 28. kongressil 1990. aastal kritiseeris Ligatšov president Mihhail Gorbatšovi partei eiramise eest ja avaldas arvamust, et glasnost on läinud liiga kaugele. Ligatšov kaotas peasekretäri valimistel Gorbatšovile ja lahkus poliitbüroost.
Hiljem sai temast Venemaa Föderatsiooni Kommunistliku Partei liige ja 1993–2013 oli ta VKP Keskkomitee liige, sealhulgas 1995–2005 partei aseesimees.
Ligatšov oli esimene poliitbüroo liige, kes elas 100-aastaseks.
Dinanti ringkond
Dinanti ringkond on üks kolmest haldusringkonnast Belgias Namuri provintsis.
Vallad ja osavallad
Ringkond koosneb 15 vallast ja 145 osavallast.
Aleksandr Volodin (maletaja)
pisi|Aleksandr Volodin Aleksandr Volodin (sündinud 10. detsembril 1990 Kohtla-Järvel) on Eesti maletaja. Ta tuli 2019. aasta Eesti meistriks.
Cayuga maakond
Cayuga maakond (Cayuga County) on maakond USA-s New Yorgi osariigis.
Maakonna halduskeskus on Auburn.
Maakonna pindala on 2238 km². Veepindala on 440 km².
Elanike arv oli 2010. aasta rahvaloenduse järgi 80 026. Aastal 2000 oli elanike arv 81 963.
JFK (film)
"JFK" on 1991. aastal valminud Ameerika Ühendriikide mängufilm. Filmi stsenaarium põhineb Jim Garrisoni raamatul "Mõrvarite jälil" ja Jim Marrsi raamatul "Risttuli : vandenõu, mis tappis Kennedey".
Süžee
Filmis jutustatakse sellest, kuidas New Orleansi ringkonnaprokurör Jim Garrison uuris president John Kennedy mõrvamise vandenõud ja alustas oletatavate kurjategijate suhtes kohtuprotsessi. Üks kõige olulisemaid tunnistajaid endine piloot David Ferrie leiti 1967. aasta veebruaris oma korterist surnuna. Järgmisel päeval oleks ta pidanud uurimiskomisjoni ette ilmuma. Garrisonil õnnestus 1969. aastal tuua kohtu ette vandenõus osalemise süüdistusega New Orleansi ärimees Clay Shaw. Kuid kohtul ei olnud küllaldaselt tõendusmaterjali Shaw süüdimõistmiseks.
Fontanka
pisi|Fontanka pisi|Fontanka Fontanka (vene keeles Фонтанка) on Neeva jõe vasakpoolne harujõgi. See voolab läbi kogu Peterburi siselinna, alates Suveaiast kuni Gutujevi saareni. Kanaldatud jõe pikkus on 6,7 kilomeetrit, laius kuni 70 meetrit ja sügavus kuni 3,5 meetrit. Moika moodustab Fontanka parempoolse haru.
Madis Lepasoo
Madis Lepasoo (15. veebruar 1961 – 27. november 2015) oli eesti klahvpillimängija.
Ta kuulus ansamblitesse Mahavok ja Linnu Tee.
Madis Lepasoo suri 27. novembril 2015 ja ta maeti 2. detsembril 2015 Elva kalmistule.
Georgi Džikija
2003. aastal liitus ta Moskva Lokomotivi noortesüsteemiga, kuid klubi põhimeeskonnas ta liigadebüüti ei teinud. Venemaa kõrgliigas debüteeris Džikija hooajal 2015–16 Permi Amkari meeskonnas.
2016. aasta detsembris sõlmis ta lepingu Spartakiga. Hooajal 2016-17 tuli ta Spartakiga Venemaa meistriks.
Simferopoli SK Tavrija
Simferopoli SK Tavrija (ametlikult Ukraina keeles Спортивний клуб "Таврія") on 1958 asutatud Ukraina endine jalgpalliklubi, mille kodulinn oli Simferopol. Tavrija võitis äsja iseseisvunud Ukraina esimese Premjer-Liha hooaja 1992. aastal.
Pärast Krimmi annekteerimist Venemaa Föderatsiooni poolt 2014. aastal oli klubi sunnitud oma eksisteerimise lõpetama, samal ajal kui okupeeritud Krimmi poolsaarel ühines osa selle töötajatest ja mängijatest uue klubiga Simferopoli FK TSK-ga Venemaa Jalgpalliliidus.
2015. aasta juunis teatasid Ukraina Jalgpalliliit ja Tavrija president, et klubi taasasutatakse ja selle uueks koduks saab Herson. 29. augustil 2016 lisati klubi algavaks 2016/17 hooajaks Ukraina jalgpalli amatöörliiga 2. alagruppi. Uuendatud klubi asus Hersoni oblastis Berõslavis.
Enne Ukraina Druha liha (teine liiga) 2020/21 algust ühineti klubiga Novotroitske FK Tavrija, see liit mängis edasi Simferopoli SK Tavrija esialgse nime all (Ukraina Druha liha 2020/21 hooajal).
28. märtsil 2022 lõpetas Tavrija klubilise tegevuse pärast 2022. aasta Venemaa sissetungi Ukrainasse ja sellele järgnenud Hersoni oblasti okupeerimist.
Ajalugu
Algne klubi asutati 1958. aastal Simferopoli Avanhard nime all ja põhines endisel Krimmi meistril SimferopolI Burevestnik. Millalgi 1963. aastal muutis Avanhard oma nime Tavrijaks. Tavrija pidas oma esimese mängu NSV Liidu meistrivõistlustel Jaroslavi Himik vastu. Kokku mängis Tavrija 132 klubiga 113 linnast. Nad mängisid oma viimase kohtumise nõukogude ajal Jekaterinburgi FK Uralmashi vastu.
Pärast Nõukogude Liidu lagunemist moodustati Ukraina kõrgliiga. Tavrija oli üks selle asutajatest ja sai lõpuks esimeseks Ukraina meistriks 1992. aastal Simferopolis sündinud peatreeneri Anatoli Zajajevi käe all, alistades Lvivis peetud finaalis Ukraina edukaima klubi Kiievi FK Dõnamo. Juri Hudõmenko tõusis liiga resultatiivseimaks väravakütiks. Sellest ajastust olid veel mängijad Oleksandr Holovko, kaitsja, kes mängis ka aastaid Ukraina koondises, ja kapten Serhi Jakovõtš Ševtšenko, kes lõi Kiievi FK Dõnamo vastu meistriliiga värava. Aastatel 1992–1993 UEFA Meistrite liigas osalemise õiguse teeninud Tavrija langes esimeses ringis Šveitsi klubi FC Sioni vastu.
Tavria oli üks viiest klubist, kes on osalenud igal Ukraina kõrgliiga hooajal kuni 2014. aastani. Nende parim esitus Ukraina karikavõistlustel sündis 2010. aastal, kus nad alistasid finaalis Donetski FK Metalurhi ja võitsid võistluse. Varem jõuti finaali 1994. aastal, kus kaotati penaltiseerias Odessa FK Tšornomoretsile.
Krimmi annekteerimine Venemaa poolt
Pärast Krimmi annekteerimist Venemaa poolt oli klubi sunnitud oma tegevuse ajutiselt lõpetama.
Taasasutamine
18. juunil 2015 hääletas Ukraina Jalgpalliföderatsiooni täitevkomitee klubi taasasutamise poolt, mis asuks nüüd Hersonis (suurim Ukraina linn, mis piirneb Krimmiga). Projekti pandi juhtima Serhi Kunitsõn, Tavrija endine president ja ka Krimmi endine peaminister.
2016. aasta augustis taotles klubi uuendatud versioon hooajal 2016/17 Ukraina jalgpalli amatöörliigas mängimist. It did not enter this competition at first. Tavrija arvati 29. augustil Ukraina jalgpalli amatöörliiga 2016/17 2. alagruppi. Taasasutatud klubi asus Hersoni oblastis Berõlavi linnas.
2016. aasta novembris taotles klubi FFU atesteerimist, et järgmisel hooajal professionaalistaatus saavutada. Pärast hooaja 2016–2017 lõpetamist amatöörliigas arvati Tavriya PFL-i ja tõusis 2017. aasta juunis Ukraina teise liigasse. Klubi kuulus 2017–18 Ukraina teise liiga B-gruppi.
Enne Ukraina Druha liha (teine liiga) 2020/21 algust ühineti klubiga Novotroitske FK Tavrija, see liit mängis edasi Simferopoli SK Tavrija esialgse nime all (Ukraina Druha liha 2020/21 hooajal).
28. märtsil 2022 lõpetas Tavrija klubilise tegevuse pärast 2022. aasta Venemaa sissetungi Ukrainasse ja sellele järgnenud Hersoni oblasti okupeerimist.
Annaato
Annaato on oranžpunane maitseaine ja värvaine (tekstiilivärvina tuntud ka nime orlean all), mida saadakse värvibiksa (Bixa orellana) seemnekestadest. Vürtsina on teda kirjeldatud kergelt piprasena, õrnalt muskaatpähklise maitsega.
Rahvusvahelises värvainete indeksis on annaato tähistega C.I. NO4 (Natural Orange 4) ja C.I. 75120, toidulisaainena on ta tuntud numbriga E160b (dubleeriva numbriga C.I. Food Orange 4, eesti keeles oranž toiduvärv 4 ).
Etümoloogia
Sõna annaato on mugandus kariibikeelsest sõnast annatto. Nimetus orlean on mugandus värvibiksa ladinakeelsest liiginimest B. orellana (nimetatud Francisco de Orellana järgi), mis on eesti keelde jõudnud tõenäoliselt läbi saksa keele (taime üks nimetusi Orleanstrauch, värvaine Orlean-Paste, Orleangelb).
Lõngade värvimiseks kasutatud poevärv annaato on eesti keelde andnud saksa keelest mugandatud värvinimetused orleanikollane, ordenikollane, ordenipunane, ort jne, mis tähistavad oranži värvust.
Ajalugu
Värvibiksa kasvab troopilistes piirkondades Mehhikost Brasiiliani. Arvatavasti kasutasid kohalikud elanikud teda algselt mitte toidu juures, vaid värvi saamiseks keha kaunistamiseks rituaalsetel eesmärkidel (mõnel rahval Brasiilias on see traditsioon tänini säilinud), päikesekaitseks, putukate peletamiseks, aga samuti rahvapärases meditsiinis. Annaatovärvi on kasutatud ka 16. sajandil Mehhiko käsikirjade koloreerimiseks.
Annaato on olnud traditsiooniline tekstiili- ja toiduvärv Ladina-Ameerikas, Kariibi mere saartel ja Filipiinidel alates 16. sajandist (Aasiasse viisid selle Hispaania ja Portugali meresõitjad). Kõigis neis piirkondades on annaatol kohalikud nimetused ning see on jõudnud värvaine ja vürtsina kokandusse ka teistes maades väljaspool Ameerikat.
Kasutamine
Annaatot kasutatakse värvainena kosmeetikas (näiteks huulepulkade värvainena ), kokanduses, toiduainetetööstuses, kunstitarvete pigmentide ja lõngade ning muude tekstiilide värvimisel.
Toiduvärvina annab tootele omase värvuse ning hoiab ära võimaliku värvuse kao valguse, temperatuuri ja õhu mõjul. Osal sööjatel võib tekitada allergianähte.
Õlivärvipigmendiks või tindile segatuna annab hästi katva, aga vähese valguskindlusega ereda oranžpruunika kuni kuldkollase värvi.
Tekstiilivärvina kasutati orleanikollase, ordenikollase nimetuse all siidi ja villa värvimiseks 19. sajandini, kuni odavamad ja valguskindlamad aniliinvärvid selle välja tõrjusid. Erinevate peitsidega saadi oranžpunane või kollane värv, peitsidena kasutati tina- ja alumiiniumisoolasid. Venemaal värviti sellega 17.–19. sajandil puuvilla.
Rattaturism
pisi|303x303px|Matk maastikurattal Rattaturism ehk veloturism on turismi üks alamrühm. Rattaturism, mille olulise osa moodustab rattasõit, on meelelahutuslik külastus teise riiki või kodust eemale.
Rattaturism on paindlik, sest ratturid saavad otsustada, millal ja kui kiiresti nad soovivad sõita. Rattaturism võib olla nii sportlik, kui ka rahulik ja seltskondlik tegevus, mida nauditakse looduses.
Sissejuhatus
Rattaturism on üks kiirema kasvuga turismiliike Euroopas, mujal maailmas on selleks suur potentsiaal, aga ohutuks rattasõiduks pole tihtipeale võimalusi veel loodud.
Endistes Nõukogude Liidu ja Ida-Euroopa riikides organiseeriti mitmeid jalgratta spordivõistlusi. Selleks, et osalema saada, pidi end registreerima turismi- või spordiorganisatsiooni liikmeks ning tõestama oma füüsilise ja tehnilise ettevalmistuse taset. Tolleaegseid matku, kus inimesed katsetasid oma võimete piire, kutsutakse nüüdsel ajal ellujäämisretkedeks. Piiride avanedes paar aastakümmet tagasi oli paljudel Eesti rattasõpradel esimene suur soov jalgrattaga kas Itaaliasse või Hispaaniasse sõita. Nüüd tõdetakse, et kaugete maade kõrval võib ka Eestimaal tõelisi matka-elamusi pakkuda.
Jalgrattaturismi neli vormi
pisi|295x295px|jalgrattamatk looduses
Jalgrattaturismi seotus loodusega
Jalgratta kasutamine auto asemel aitab säilitada looduskeskkonda (nt pinnast, vett) ja vähendada ressursside kasutamist. Jalgrattad ei tekita reostust (nt müra või õhusaastet) ja aitavad säilitada nii vaimset kui ka füüsilist tervist. Jalgrattasõit on ideaalne transpordiliik looduse kogemiseks ja selle säilitamiseks. Kui tagada sihtpaikadesse vajaminev infrastruktuur nagu prügikastid, matkarajad, tualetid ja piknikukohad, aitab see säilitada kohalikku taimestikku, loomastikku ja keskkonda. Rattaturismi peetakse kõige nauditavamaks ja kõige vähem ökosüsteemi kahjustavaks turismi tüübiks, kuna see sisaldab füüsilist aktiivsust, vaatamisväärsusi ja mootorita liikuvust.
Jalgratturi vajadused
Jalgrattasõidu piirkondi iseloomustab pidev areng infrastruktuuris ja turismi pakkumistes, tehes neid läbitavamaks ja turvalisemaks jalgratturitele. Mida rohkem püüab piirkond täita jalgratturite vajadusi ja kehtestab end jalgrattasõidu sihtkohana, seda edukamaks rattaturismi sihtkohaks see muutub.
Tuuleenergia Eestis
pisi|[[Tuuleturbiin Tahkuna poolsaarel Hiiumaal]] 2020 oli Eestis tuuleenergia elektrijaamade koguvõimsus 320 MW. Töös olevate tuuleenergia allikate koguvõimsus Eestis on 184 MW, ligikaudu 546 MW väärtuses projekte on arendamisel. Kõik senised tuulepargid asuvad maismaal, veekogudes on plaanis tuulepargid ehitada Peipsi järvele ja Läänemerele Hiiumaa lähedale.
Pakri tuulepark asub Paldiskis, Pakri poolsaare tipus, vana tuletorni lähedal. See koosneb kaheksast tuuleturbiinist, mille koguvõimsus on 18,4 MW.
Veepealne tuuleenergia
Kokku on Eestisse planeeritud kolm suuremat projekti, mille koguvõimsus on 1490 MW: 700 MW Nelja Energia projekt Hiiumaa lähedal, 600 MW Eesti Energia projekt Liivi lahel ja 190 MW veepealne tuulepark Eesti läänerannikul, mille rajajaks on Neugrund OÜ.
Statistika
pisi|Tuuleturbiinide transport [[Aulepa, Eesti]] Alljärgnevas tabelis on näidatud Eestis tuulepargite paigaldatud võimsus ja elektrienergia tootmine:
Kenzō Takada
pisi|Kenzō Takada pisi|Kenzo parfüüm Flower Kenzō Takada (jaapani keeles 高田 賢三 Takada Kenzō; 27. veebruar 1939 Himeji – 4. oktoober 2020 Neuilly-sur-Seine) oli Jaapani moelooja. Ta oli omanimelise parfümeeria ja riiete kaubamärgi Kenzo looja. Ta oli esimene jaapanlane, kes murdis ennast Pariisi moemaailma.
1958. aastal alustas Takada õpinguid Bunka moekõrgkoolis. 1965. aastal läks ta Prantsusmaale ning jäi sinna püsivalt elama. 1970. aastal toimus tema esimene moenäitus Pariisis ning 1971 New Yorgis ja Tokyos.
Ilmar Raamot
Ilmar Raamot (4. märts 1900 Königsberg – 2. detsember 1991 Broomfield, Colorado, USA) oli eesti agronoom ja poliitik.
Elulugu
Ta õppis aastatel 1911–1917 Tartu Reaalkoolis ja 1917–1918 Tallinna Peetri Reaalkoolis.
Eesti Vabadussõjas
Õppis seejärel 22. aprillist kuni 3. augustini 1919 Tallinnas Sõjakooli jalaväe kursusel, olles Sõjakooli I kursuse lõpetanute hulgas (Sõjakooli 1. lend). Sõjakooli lõpetamisel sai lipnikuks.
Suunati pärast Sõjakooli lõpetamist tagasi rindele oma väeossa – Soomusrongi nr 2 dessantpataljoni, kus teenis lipniku aukraadis 2. kompanii ülemana kuni Vabadussõja lõpuni.
Eesti Vabariigis
Aastatel 1920–1929 õppis ta (vaheaegadega) Tartu Ülikooli matemaatika-loodusteaduskonnas zooloogiat, 1928–1930 ja 1938 Berliini Põllumajandusülikoolis agronoomiat (olles samaaegselt "Päevalehe" kirjasaatja). Ta oli Eesti Üliõpilaste Seltsi vilistlane.
1930-ndatel pidas talu Tartu lähedal Ülenurmel. Aastal 1932 astus ta Ühinenud Põllumeeste Erakonda, 1933–1935 oli selle erakonna peasekretär.
Politseivalitsuse direktori otsusega 4. maist 1935 keelati Ilmar Raamotil viibimine piirkonnas, kus on välja kuulutatud kaitseseisukord, (välja arvatud Ropka vald Tartumaal), ja seda kuni kaitseseisukorra lõpuni, kuna "nimetatud isik on läinud aasta lõpupoolel ja käesoleval aastal kuni viimase ajani püüdnud luua sidet maksva demokraatliku korra vastu sihitud tegevuse pärast suletud liikumise tegelastega ja organiseerida opositsioonilist liikumist Vabariigi valitsuse ning valitsemise suuna vastu" ja "Võtnud arvesse, et Ilmar Raamoti eeltähendatud tegevus on ohtlik hääkorrale ja ühiskondlikule julgeolekule . 12. augustil 1936 lubati tal uuesti elada kitsendusteta kogu Vabariigis.
Kandideeris aastal 1938 I Riigivolikogu liikmeks 53. valimisringkonnas, kuid jäi alla (sai 1132 häält) Rudolf Riivesele (kes sai 2206 häält).
Lahkus järelümberasumise korras (osaliselt võltsitud dokumentidega) veebruaris 1941 Saksamaale, kus elas Demeni põgenikelaagris (Ludwigslust-Parchimi kreisis Mecklenburg-Vorpommernis).
Teises maailmasõjas
Teises maailmasõjas saadeti Saksamaalt politseipataljoni Ostland koosseisus teenima Kiievisse ja Dnepri äärde. Suvel 1942 viidi üle agronoomiks Ukraina Kindralkomissariaadi alluvuses, septembris 1942 jõudis tagasi kodulinna Tartusse. Aastatel 1943–1944 töötas Tallinnas Põllumajanduse Keskvalitsuse ametnikuna.
Emigratsioonis
Lahkus septembris 1944 Saksamaale. Töötas suveni 1945 Leipzigi lähedal Riiklikus Loomatoitlustamise Katse- ja Uurimisasutuses. Et mitte jääda Nõukogude okupatsioonitsooni, liikus ta läände. Aastatel 1946–1948 töötas õpetajana Göttingeni Eesti Gümnaasiumis, olles samas ka Göttingeni ülikooli doktorant.
Aastal 1949 siirdus perekonnaga USA-sse, kus teenis leiba põllumehena Californias. Hiljem oli ta ametnik New Yorgis.
Ta kuulus aastatel 1951–1972 Vaba Eesti Komiteesse, 1954–1972 Euroopa Ikestatud Rahvaste esinduskogusse (oli 5 aastat sotsiaalkomitee sekretär), sellest 2 aastat juhatuses. 1972–1974 oli ta Ülemaailmse Eesti Kesknõukogu juhatuses. 1960–1963 ja 1969–1970 oli ta EÜS-i USA koondise esimees, 1961–1965 auvilistlasena vanematekogu eestseisuses. 1953. aastal nimetas Alfred Maurer ta Otto Tiefi valitsuse põllutööministriks.
Ilmar Raamot suri aastal 1991 USA Colorado osariigis Broomfieldis.
Isiklikku
Tema isa Jaan Raamot oli Venemaa Riigiduuma IV Koosseisu saadik, Eesti Ajutise Valitsuse põllutöö- ja toitlusminister. Ema Mari Raamot oli eesti seltskonnategelane ja kodundusõpetaja, meie naisriigikaitse liikumise alusepanijaid. Onu Jaan Tamm oli eesti muusikategelane, Peterburi ja Tallinna konservatooriumi professor, tädi Aino Tamm oli eesti laulja (sopran) ja laulupedagoog. Ta abiellus aastal 1925 Leida Munaga, neil oli kaks poega; vanem poeg Tõnis oli tehnikateadlane.
Jens Juel
Aastail 1796–1797 ja 1799–1801 oli ta kuningliku kunstiakadeemia direktor.
Muhammad Ali Jinnah
Muhammad Ali Jinnah (sündinud Mahomedali Jinnahbhai; 25. detsember 1876 – 11. september 1948) oli advokaat ja poliitik, Pakistani riigi rajaja. Jinnah oli aastast 1913 kuni Pakistani iseseisvumiseni 14. augustil 1947 Muslimiliiga juht, pärast seda kuni surmani Pakistani kindralkuberner. Pakistanis kutsutakse teda nimedega Quaid-i-Azam (Suur Juht) ja Baba-i-Qaum (Riigi Isa). Tema sünniaastapäev on Pakistanis riigipüha.
Jinnah sündis Waziri häärberis Karachis ning õppis Londonis Lincoln's Innis vandeadvokaadiks. Briti Indiasse naastes asus ta tööle Bombay Kõrgemas Kohtus ning hakkas tegelema poliitikaga; hiljem sai poliitikast tema põhitöö. Jinnah tõusis erakonnas India Rahvuskongress kõrgele kohale 20. sajandi esimese kahe kümnendi jooksul. Enda poliitikukarjääri algusaastatel pooldas ta hindu–moslemi-ühtsust ning aitas kujundada 1916. aastal Rahvuskongressi ja Muslimiliiga (millest viimases ta oli samuti prominentsele kohale tõusnud) sõlmitud Luckow' pakti. Jinnah'st sai India Isevalitsemise liikumise võtmeisik ning ta esitas 14-osalise põhiseadusreformi kava, mille eesmärgiks oli kohalike moslemite õiguseid kaitsta. Aastal 1920 astus ta Rahvuskongressist välja, kuna partei otsustas hakata järgima satyagraha kampaaniat, Jinnah nimetas seda poliitiliseks anarhismiks.
Aastaks 1940 oli Jinnah jõudnud veendumusele, et Hindustani poolsaare moslemitele on vaja enda riiki, kuna hindu-moslemi riigis võivad nad tõrjutud vähemuse rolli sattuda. Samal aastal võttis Jinnah'i juhitud Muslimiliiga vastu Lahore resolutsiooni, millega nõuti ametlikult eraldi riiki. Teise maailmasõja ajal kogus Muslimiliiga kõvasti toetust, Rahvuskongressi juhid vangistati; pärast sõda toimunud valimistel võideti moslemite mandaatidest lõviosa. Muslimiliiga ja Rahvuskongress ei suutnud poolsaare võimu jagamises kokkuleppele jõuda ning lõpuks jõuti konsensusele, et on vaja peamiselt hindude riiki (Indiat) ja eraldi moslemienamusega riiki (Pakistan).
Esimese Pakistani kindralkubernerina olid tema põhilised ülesanded uue riigi valitsuse ja poliitika kujundamine ning miljonite moslemitest pagulaste aitamine. Pagulased olid äsjatekkinud Indiast üle piiri Pakistani põgenenud, Jinnah rajas mitmeid pagulaslaagreid. Jinnah suri 71-aastaselt septembris 1948, vaid aasta pärast Pakistani iseseisvumist. Ta jättis endast pakistanlastele sügavalt lugupeetud pärandi, tema järgi on üle maailma nimetatud loendamatuid tänavaid ja asulaid. Tema nime kannavad mitmed Pakistani ülikoolid ja hooned. Tema elulookirjaniku Stanley Wolperti sõnul on ta Pakistani ajaloo suurim juht.
Lääne-käosulane
Lääne-käosulane (Hippolais polyglotta) on roolindlaste sugukonda käosulase perekonda kuuluv lind.
Levila
Lääne-käosulane elab Edela-Euroopas, Itaalias ja Loode-Aafrikas. Seal täidab ta sama ökoloogilist nišši mis käosulane Eestis. Ta rändab talveks Lääne-Aafrikasse.
Välimus
Lääne-käosulase kehapikkus on umbes 13 cm. Ta on käosulasega äravahetamiseni sarnane, tühisteks erinevusteks on temast natuke lühemad tiivad, pruunid jalad ja heleda tiivalaigu puudumine. Täiskasvanud linnul on pruun selg, pruunid tiivad ja kollakas alapool. Nokk on tugev ja terav. Mõlemad sood on ühesugused nagu põõsalindudel ikka, aga noorlinnud on kõhu alt kahvatumad.
Kuid lääne-käosulase laul on märksa teistsugusem: pikk ja kiire vaheldusrikas sädin. Kutsehüüd on lühike tsrit või tsk.
Elupaik
Lääne-käosulane asustab lehtpuistuid ja -põõsastikke, sageli veekogude kallastel.
Pesitsemine
pisi|Lääne-käosulase munad Emaslind rajab pesa madalale (0,3–5 m kõrgusele) puu või põõsa oksaharule. Kurnas on 3–5, tavaliselt 4 muna, mida emane haub 12–13 päeva. Pojad lahkuvad pesast 11–13 päeva vanuselt ja iseseisvuvad umbes 9 päeva möödudes.
Toitumine
Lääne-käosulase peamine toidus on putukad ja muud väikesed selgrootud. Sügisel sööb ta ka marju.
Hermann Paucker
pisi|Hermann Paucker Hermann Julius Georg von Paucker (vene keeles Герман Егорович Паукер; 24. oktoober (vkj 12. oktoober) 1822 Jelgava, Kuramaa kubermang – 10. aprill (vkj 29. märts) 1889 Peterburi) oli baltisaksa päritolu Venemaa sõjaväeinsener (kindralleitnant 1876) ja mehaanikateadlane.
Elukäik
Pärast Peterburis asuva sõjaväeinseneride õppeasutuse Главное инженерное училище (hilisem Nikolai insenerikool) lõpetamist 1842. aastal ülendati ta porutšikuks ja jäeti õppejõuna (matemaatika repetiitorina) kooli tööle. Juba kuu aja pärast pidas 19-aastane noor õppejõud oma esimese loengu diferentsiaalarvutusest.
1847. aastal lähetati ta Prantsusmaale tutvumaks mehaanikateaduse rakendusvõimalustega ehitustöödel. 1850. aastal nimetati ta insenerikooli ehituskunsti adjunktprofessoriks.
1850. aastate teisel poolel sai Paucker laiemalt tuntuks Peeter-Pauli katedraali tornikiivri rekonstrueerimistööde tellingute püstitamisega Peterburis.
1866. aastal ülendati ta kindralmajoriks ja kinnitati mehaanikaprofessoriks. Ühtlasi pidas ta aastatel 1872–1879 loenguid Peterburi tehnoloogiainstituudis mehaanika ja ehituskunsti alal. Hiljem (enne 1882) sai ta Nikolai Inseneriakadeemia teeneliseks professoriks. 1876. aastal ülendati ta kindralleitnandiks. Õppejõu ametis oli ta 1882. aastani.
Koos arhitekt Aleksandr Vidoviga projekteeris ta Tsarskoje Selos asuva Katariina lossi kiriku rekonstrueerimisel kupli kandekonstruktsiooni – unikaalse ažuurse metalltarinduse.
1888. aasta novembris määrati Paucker Konstantin Possieti asemele Venemaa Keisririigi teedeministriks. Tema ametisoleku aeg jäi lühikeseks. 29. märtsil (vkj) 1889. aastal suri ta kopsupõletikku.
Teadus
Tema teadustegevus on põhiliselt seotud ehitusmehaanika valdkonnaga. 1849. aastal avaldas ta artikli "О проверке устойчивости цилиндрических сводов" ('Silindervõlvide stabiilsuse kontrollist'), milles ta esitas võlvide arvutuse meetodi. See meetod leidis Venemaal laialdast kasutust. Hiljem töötas ta välja kaare graafilise arvutusmeetodi.
Tema peateos "Строительная механика. Курс Николаевской инженерной академии" ilmus pärast tema surma 1891. aastal.
Isiklikku
Tema isa Magnus Georg Paucker oli matemaatik, vanaisa Heinrich Johann Paucker oli Simuna Siimona ja Juuda koguduse õpetaja.
Pärast Pauckeri surma läks tema ulatuslik isiklik raamatukogu testamendi kohaselt Nikolai Inseneriakadeemia valdusse.
November 2020
November 2020, kroonika
Mundilfari (kuu)
pisi|Cassini tehtud pilt Mundilfarist (hele täpp allpool paremal) Mundilfari ehk Saturn XXV (esialgne tähis S/2000 S 9) on üks Saturni kaugematest kaaslastest. Mundilfari läbimõõduks on umbes 7 km.
November 2020
2020. aasta november algas pühapäeval ja lõppes 30 ööpäeva pärast esmaspäeval.
Mundilfari (kuu)
Selle kuu avastasid 2000. aastal Brett J. Gladman et al.
2003. aasta augustis sai kaaslane Skandinaavia mütoloogiast võetud nime (Mundilfari on mütoloogias Päikesega seostuva jumalanna Sóli ja Kuuga seostuva jumaluse Máni isa).
Võru kreis
Võru kreis (saksa keeles Der Werrosche Kreis; vene keeles Верроский уезд) oli Venemaa keisririigi Liivimaa kubermangu haldusüksus.
thumb|Tallinna ja Riia asehaldurkonnad, [[Otto Friedrich von Pistohlkors|O. F. von Pistohlkorsi kaart (1783)]]
Kreis ehk maakond piirnes põhjas Riia asehaldurkonna / Liivimaa kubermangu Tartu kreisi, idas Pihkva kubermangu Pihkva maakonna ning edelas ja lõunas Valga kreisiga.
Võru kreis loodi 1780. aastatel Riia asehaldurkonna Tartu kreisi lõunapoolsetest aladest, maakonnakeskus ja kreisilinn (1784) Võru linn aga asutati endise riigimõisa asemele.
Võru kreis hõlmas enamiku tolleaegsest Põlvamaast, välja arvatud viimase põhjaosas asuvad Saverna, Maaritsa, Vastse-Kuuste ja Ahja ümbruskonnad, Võru kreisi ehk Võrumaa lääneosa hõlmas ka Hargla, Karula ja Kaagjärve ümbruse. 1780. aastatel väljakujunenud kreisipiiridesse jäi Võrumaa kuni Esimese maailmasõjani. Eesti iseseisvudes ja 1920. aastate haldusreformides siirdusid Võrumaa läänepoolsed alad tollal loodud Valga maakonna koosseisu.
Territoorium
Võru kreisi kreisilinn oli Võru, kreisi kuulus algselt 8 kihelkonda:
Aja jooksul kihelkondade arv muutus, 19. sajandi keskel oli kihelkondi 17 :
Sillakohtupiirkonnad
Võru ja Tartu kreisi kihelkonnad olid jaotatud sillakohtupiirkondadeks (Werrosches Ordnungsgericht, Dorpater Ordnungsgericht):
Nõmmemaa kivikülv
Kivikülv võeti kaitse alla aastal 1940. Kivikülvile on kehtestatud piiranguvöönd 50 m (5,79 ha).
Tegemist on mitme rahnuga, mille ümbermõõt on üle 10 m. Kivikülv hõlmab umbes 1 ha ala. Kivikülvi seisukord on hea. Kivikülv on maastikul hästi vaadeldav.
Nõmmemaa kivikülvi keskkonnaregistri kood on KLO4001137.
Kivikülvi iseloomustus
Looduses hästi piiritletav rikkalik rahnudekülv, mis on tekkinud madala moreenseljandiku nõlval esinenud murrutusalal. Kunagise veekogu lainetus on peenema materjali nõlvalt ära kandnud ja tekitanud astangu, kus esineb palju väljapestud rahne. Kivikülvis on erineva suurusega rahne, mis paiknevad kohati tihedalt üksteise kõrval. Nende seas on kümmekond suuremat rahnu, mille ümbermõõt ulatub 8–10 ja kõrgus kuni 2 meetrini. Rahnud on sammaldunud, mõnel kasvab kivi-imar. Kivikülv paikneb pohla-mustikamännikus, milles on kuuski, pihlakaid ja sarapuid.
Lille tänav (Tallinn)
Tänav algab Paldiski maanteelt, ristub Kullerkupu ja Vaarika tänavaga ning lõpeb Endla tänaval. Lille tänav on põhja-lõunasuunaline ja ligikaudu 330 meetri pikkune.
Lille tänav sai nime 14. jaanuaril 1925.
Puccini festival
Puccini festival on suvine ooperifestival, mis toimub igal aastal juulis-augustis Torre del Lago Puccini külas Massaciuccoli järve kaldal asuvas 3200 istekohaga vabaõhuteatris Teatro dei Quattromila.
Pavo Raudsepp
Pavo Raudsepp (sündinud 9. oktoobril 1973 Koerus) on eesti murdmaasuusataja, mitmekordne Eesti meister.
2002. aastal saavutas Pavo Raudsepp Salt Lake City taliolümpiamängudel sprindis (vabatehnika) 34. ja 30 km sõidus (v, ühisstart) 60. koha.
Pavo Raudsepp on mitmekordne Eesti meister tünnisõidus.
Ta on ettevõtte P.Õ.M.M juhataja.
Isiklikku
Tema abikaasa on Õnnela Raudsepp, neil on tütred Marii, Marleen, Martta.
Lohmann (aadlisuguvõsa)
Lohmann (vene keeles Ломен) oli Saksimaalt Lüneburgist pärit Eestimaa ja Venemaa aadlisuguvõsa.
Ajalugu
Suguvõsaliin algab Lüneburgist pärit Jakob Johann Lohmanniga (1685−pärast 1725), kes astus XVIII sajandi alguses Venemaa sõjaväeteenistusse ja tõusis alampolkovnikuks. Tema pojapoeg Friedrich Wilhelm von Lohmann (1753−1822) tegi karjääri mereväes, ta tõusis viitseadmiraliks ja oli Tallinna eskaadri komandör. 1803. aasta 5. veebruaril (vkj) võeti ta Eestimaa rüütelkonna matriklisse. Tema järeltulijad sidusid oma teenistuse mereväega. Nikolai Nikolajevitš von Lohmann (1843−1909) edutati admiraliks. Suguvõsa kustus meesliinis 1912. aastal.
Vapp
Vapikilbil on kujutatud Püha Georgi ordeni ohvitseriristi ja kolme kaheksaharulist tähte.
Boone'i maakond (Arkansas)
Boone'i maakond (Boone County) on maakond Ameerika Ühendriikides Arkansase osariigis.
Maakonna halduskeskus on Harrison.
Ajalugu
Maakond moodustati 1869. aastal.
Rahvastik
Elanike arv oli 2010. aasta rahvaloenduse järgi 36 903.
Arvestusliku rahvaarvu muutus (1. juuli seisuga):
Tootus kiht
Tootus kiht (ka tootuskihind) on maapõues oleva maavara (nt põlevkivi) kiht, mille kaevandamine on majanduslikult otstarbekas.
Vassili Tuvik
Vassili Tuvik (4. veebruar 1887 – 22. juuli 1938) oli eesti omavalitsustegelane.
Vassili Tuvik oli Petserimaa taluperemees, Vilo vallavanem ja Petseri maavolikogu liige. Aastatel 1936–1938 Petseri põllumeeste konvendi liige.
Roman Zobnin
Roman Sergejevitš Zobnin (vene keeles Роман Сергеевич Зобнин; sündinud 11. veebruaril 1994 Irkutskis) on Venemaa jalgpallur, kes mängib poolkaitsjana Venemaa kõrgliiga klubis Moskva Spartak ja Venemaa jalgpallikoondises.
Venemaa kõrgliiga debüteeris ta hooajal 2013–14 Moskva Dinamo meeskonnas. Alates hooajast 2016–17 on ta mänginud Spartakis. Hooajal 2016–17 tuli ta Spartakiga ka Venemaa meistriks.
Venemaa jalgpallikoondises tegi Zobnin debüüdi 31. märtsil 2015 sõprusmängus Kasahstani vastu. Ta on kuulunud Venemaa koondisse 2018. aasta maailmameistrivõistlustel ja 2020. aasta Euroopa meistrivõistlustel.
Jan Werner Danielsen
Jan Werner Danielsen (10. aprill 1976 – 28. september 2006) oli Norra laulja.
1994. aasta Eurovisiooni lauluvõistlusel esindas ta Norrat koos Elisabeth Andreasseniga.
32. ekspeditsioon
32. ekspeditsioon oli Rahvusvahelise kosmosejaama 32. alaline meeskond.
Ekspeditsioon alagas 1. juulil 2012.
32. ekspeditsioon lõppes 16. septembril.
Leonhard Wilhelm Johann Neuman
Leonhard Wilhelm Johann Neuman (ka Noiman; pseudonüüm Leenart Helisalu; 7. detsember 1885 Tartu – 20. oktoober 1933 Tartu) oli Eesti muusikategelane, koorijuht, laulja ja diplomaat.
Sioux Falls
Sioux Falls (lakota keeles Íŋyaŋ Okábleča Otȟúŋwahe) on linn Ameerika Ühendriikides, Lõuna-Dakota osariigi suurim linn. See on Minnehaha maakonna halduskeskus; osa linnast ulatub ka Lincolni maakonda. Linn asub osariigi idaosas Missouri vasakpoolse lisajõe Big Sioux' ääres Minnesota ja Iowa osariigi piiri lähedal.
Elanike arv on 2020. aasta rahvaloenduse kohaselt 192 517. 2010. aasta rahvaloenduse järgi oli elanikke 153 967. Sioux Falls on Lõuna-Dakota osariigi üks kõige kiiremini kasvav linn – alates 1980. aastast on elanike arv iga kümne aastaga kasvanud umbes neljandiku võrra.
Leonhard Wilhelm Johann Neuman
Elulugu
1912. aastal lõpetas Neuman Tartu Ülikooli õigusteaduskonna. Ta õppis 1908–1912 laulmist Tartus G. Stahlbergi juures, 1912–1914 Milanos ja Berliinis, täiendas end ühtlasi Berliin-Charlottenburgi Muusikaülikoolis Rudolf Tobiase juures harmoonias. 1915–1916 õppis Neuman Moskva Konservatooriumis, hiljem täiendas end muusikas 1921–1922 Roomas, 1922–1924 Leipzigis ja Berliinis ning 1927 Viinis. Korp! Fraternitas Estica asutaja 1907. aastal.
Sioux Falls
Sioux Fallsi peetakse üheks tervislikumaks linnaks kogu riigis.
Ajalugu
Praeguse Sioux Fallsi ala asustasid algselt siuu indiaanlased. Esimeste eurooplastena külastasid seda ala 18. sajandil prantslased. Sioux Fallsi linn asutati 1857. aastal. Linn on saanud nime Big Sioux' jõe jugade järgi (ingl Sioux Falls'' – 'Sioux' joad').
Leonhard Wilhelm Johann Neuman
Elulugu
Neuman oli 1914–1915 ja 1916–1918 Pärnu ja Tartu koolides muusikaõpetaja, 1919 Eesti välisministeeriumi ajakirjanduse agentuuri juhataja, 1919–1921 Tallinna ja Tartu kõrgemate muusikakoolide õpetaja ning 1921–1922 Eesti diplomaatiline esindaja Roomas. 1927–1933 töötas ta Tartu Kõrgemas Muusikakoolis õppejõuna, ühtlasi juhatas mitut koori, sh 1924–1933 Tartu Akadeemilist Meeskoori. Ta oli 1928 IX üldlaulupeo üldjuhte. Neuman esines ka laulusolistina ja kirjutas koorilaule.
Sioux Falls
Ajalugu
pisi|center|900px|Sioux Fallsi kesklinn 1908. aastal
Kliima
pisi|Juga Big Sioux' jõel Sioux Fallsis valitseb niiske mandriline kliima, mida iseloomustavad kuumad ja võrdlemisi niisked suved ning külmad ja kuivad talved. Keskmine õhutemperatuur on jaanuaris −8,6 °C ja juulis 22,8 °C. Talvel võib õhutemperatuur langeda alla −30 °C, kuid samas tõusta ka üle 15 °C. Suviti on õhutemperatuur sageli üle 30 °C, vahel isegi ligi 40 °C. Kõige madalaim õhutemperatuur mõõdeti 9. veebruaril 1899, mil oli −41 °C külma. Kõige kõrgem õhutemperatuur 43 °C mõõdeti 21. juunil 1988.
Leonhard Wilhelm Johann Neuman
Elulugu
Neumani elu lõppes enesetapuga.
Sioux Falls
Kliima
Aastane sademete hulk on 669 mm. Kõige enam sajab juunis (100 mm). Kõige vähem sajab jaanuaris-veebruaris (14–15 mm).
Leonhard Wilhelm Johann Neuman
Teadustöö
Leonhard Wilhelm Johann Neuman avaldas artikleid eesti muusika ja interpretatsiooni ning heliloojate kohta Loomingus ja Muusikalehes, samuti välismaa muusikaajakirjades (Suomen Säveletär, L'Europe Oriental (Brüssel) jt). Ta tegi kaastööd teatmeteostele, sh koguteosele "Viron-Kirja" (Helsinki, 1926) ja "Estonia" (Brüssel, 1930).
Sioux Falls
Kliima
pisi|center|900px|Sioux Fallsi siluett 2010. aastal
Polaarpoiss
"Polaarpoiss" on 2016. aastal valminud Eesti mängufilm. Selle režissöör ja stsenarist on Anu Aun.
Sünopsis
Mattias (Roland Laos) on keskkooli lõpetav noormees, kes unistab fotograafiaõpingutest Berliini Kunstiakadeemias. Tema plaanid seab ohtu armumine hulljulgesse bipolaarsesse Hannasse (Jaanika Arum), kes tõmbab Mattiase kaasa sündmustekeerisesse, mis viib poisi seadusega pahuksisse. Päästes Hannat tema enese küüsist, paneb Mattias toime kuriteo, mis ähvardab ta aastateks trellide taha viia. Karistusest pääsemiseks on ainult üks viis – lasta end süüdimatuks tunnistada. Selleks aga tuleb Mattiasel teeselda ainsat psüühikahäiret, mida ta tunneb – bipolaarsust.
Innocentius V
Innocentius V (Pierre de Tarentaise, ka Petrus a Tarentasia või Pietro di Tarantasia; 1224 või 1225 – 22. juuni 1276) oli paavst jaanuarist juunini 1276. Ta oli 185. paavst ja esimene dominiiklane, kes sai paavstiks. Hiljem on dominiiklastest saanud paavstiks veel Benedictus XI, Pius V ja Benedictus XIII.
Pierre de Tarentaise sündis Prantsusmaal Champagny-en-Vanoise'is ja astus 16-aastaselt umbes 1240. aastal Lyonis dominiiklaste ordusse. Ta õppis Pariisi Ülikoolis teoloogiat, sai juunis 1259 magistrikraadi ja oli hiljem Pariisis teoloogia õppetooli õppejõud. Ta töötas koos Albertus Magnuse ja Aquino Thomasega välja dominiiklaste õppemetoodika. Ta oli 1264–1267 ja 1269–1272 Prantsusmaa priovintsiaal ning pidas jutlusi ristisõja korraldamiseks.
Tarentaise sai 6. juunil 1272 Lyoni peapiiskopiks ja 3. juunil 1273 Ostia kardinalpiiskopiks. Ta osales Lyoni II kirikukogu ettevalmistamises ja hiljem kirikukogu töös. Ta viis 15. juulil 1274 läbi Bonaventura matuseteenistuse ja pidas matustel jutluse. Ta saatis Gregorius X-t 1275–1276 tagasiteel Rooma.
1276. aasta esimene konklaav
Innocentius V valiti paavstiks 21. jaanuaril 1276 Arezzo katedraalis ja pühitseti ametisse peetripäeval 22. veebruaril Rooma Peetri kirikus kardinal Giovanni Gaetano Orsini (hilisem paavst Nicolaus III) poolt.
20.–21. jaanuarini 1276 toimunud konklaavil osales 13 kardinali. Need olid esimesed paavsti valimised, mis peeti Lyoni II kirikukogu korralduse alusel sätestatud reeglite järgi ehk konklaavil. Innocentius V valiti paavstiks konklaavi 1. voorus.
Konklaavil osalenud kardinalid
Suhted Sitsiiliaga
Innocentius V kinnitas 2. märtsil 1276 Sitsiilia kuninga Charlesi Rooma senaatoriks ja keiserlikuks vikaariks Toscanas.
Ta saavutas lepituse Charlesi ja Genova vahelises tülis.
Suhted Bütsantsiga
Innocentius V teatas Bütsantsi keisrile Michael VIII-le, et Sitsiilia kuningas Charles kavatseb Konstantinoopoli tagasi vallutada. Ta nõudis Kreeka vaimulikelt paavsti primaadi ja katoliku kirikus kehtiva Nikaia-Konstantinoopoli usutunnistuse versiooni tunnustamist.
Paavst määras mais 1276 Bütsantsi legaadiks frantsiskaani munga Girolamo Masci (hilisem paavst Nicolaus IV), kuid suri enne, kui legaat jõudis Itaaliast lahkuda.
Suhted Portugaliga
Innocentius V teatas 31. märtsil 1276 kardinal Pedro Julião, et kui Braga dekaan Fernão Anes de Portocarreiro sureb, peavad tema varad saama Martinho Peres de Portocarreiro ja João Martins de Soalhães.
Suhted Saksamaaga
Gregorius X lubas Saksa kuninga Rudolf I kroonida 2. veebruaril 1276 Saksa-Rooma keisriks, kuid paavsti surma tõttu jäi kroonimistseremoonia ära. Vahepeal võimule saanud Innocentius V teatas 9. märtsil ja 17. märtsil Rudolfile, et ta lükkaks Rooma tuleku mõneks ajaks edasi, kuni kuuria ja Sitsiilia kuninga Charles'i vahelised erimeelsused saavad lahendatud.
Sisepoliitika
Innocentius V püüdis lahendada Pisa ja Toscana liiga vahelist tüli. Ta saatis legaadina Toscanasse Siena Ambrosiuse.
Suhted kiriku institutsioonidega
Innocentius V saatis laiali serviitide ordu.
Surm
Innocentius V suri 22. juunil 1276 Roomas ja maeti Lateraani basiilikasse.
Paavst Leo XIII kuulutas ta 9. märtsil 1898 õndsaks. Tema mälestuspäeva peetakse 22. juunil.
Tilgaton
Tilgaton (inglise keeles dropleton) on kvaasiosake, mis käitub vedeliku sarnaselt.
Tilgatonist teatati esmakordselt 24. veebruaril 2014 teadusajakirjas Nature.
Ajaxi staadion
pisi|Ajaxi staadion kevad 2017 Ajaxi staadion (Spordiregistris: FC Ajax Staadion) on Tallinnas Lasnamäe linnaosas aadressil Võidujooksu tänav 8a asuv jalgpalliväljak. Väljaku omanik on Lasnamäe FC Ajax.
Sault Ste. Marie (Michigan)
'''Sault Ste. Marie''' on Michigani osariigi Chippewa maakonna ainus linn, maakonna halduskeskus. See on Marquette'i järel rahvaarvult teine ​​linn Ülem-Michiganis.
Sault Ste. Marie asutati juba 1668. aastal, mistõttu on see osariigi vanim ja üks riigi vanimaid linnu. See asub ülempoolsaare kirdeservas ja seda eraldab St. Marysi jõgi palju suuremast Kanadas asuvast samanimelisest linnast Sault Ste. Marie. Neid kahte ühendab sild Sault Ste. Marie International Bridge.
Clay maakond (Florida)
Clay maakond (Clay County) on maakond USA-s Florida osariigis.
Maakonna pindala on 1667 km². Veepindala on 110 km².
Elanike arv oli 2010. aasta rahvaloenduse järgi 190 865. Aastal 2000 oli elanike arv 140 814.